Na temelju članka 74. Zakona o komunalnom gospodarstvu („Narodne novine“ br. 68/18, 110/18 i 32/20) i članka 29. Statuta Općine Tompojevci („Službeni vjesnik“ Vukovarsko-srijemske županije br. 04/21), Općinsko vijeće Općine Tompojevci na 26. sjednici održanoj dana 18. ožujka 2021. godine, donijelo je:

**ODLUKU**

**o prihvaćanju Izvješća o izvršenju**

**Programa održavanja komunalne infrastrukture za 2020. god.**

Članak 1.

Prihvaća se izvješće Općinskog načelnika o izvršenju Programa održavanja komunalne infrastrukture za 2020. godinu (KLASA: 363-01/19-01/14, URBROJ: 2196/07-03-21-3, od 01.03.2021. godine), koje je sastavni dio ove Odluke.

Članak 2.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

KLASA: 363-01/19-01/14

URBROJ: 2196/07-02-21-4

Tompojevci, 18. ožujak 2021. godine

OPĆINSKO VIJEĆE OPĆINE TOMPOJEVCI

Predsjednik Općinskog vijeća

Zlatko Potočki

Na temelju članka 74. Zakona o komunalnom gospodarstvu („Narodne novine“ br. 68/18 110/18 i 32/20) i članka 50. Statuta Općine Tompojevci („Službeni vjesnik“ Vukovarsko-srijemske županije br. 05/13, 02/15, 05/16, 02/18, 12/19 i 03/20), Općinski načelnik Općine Tompojevci podnosi Općinskom vijeću Općine Tompojevci:

**IZVJEŠĆE O IZVRŠENJU**

**Programa održavanja komunalne infrastrukture**

**Općine Tompojevci za 2020. godinu**

I.

Program održavanja komunalne infrastrukture na području Općine Tompojevci u 2020. godini usvojen je na 18. sjednici Općinskog vijeća održane 17. prosinca 2019. godine(„Službeni vjesnik“ Vukovarsko-srijemske županije br. 18/19), a Izmjene i dopune programa usvojene su na 24. sjednici Općinskog vijeća održane 22. prosinca 2020. godine („Službeni vjesnik“ Vukovarsko-srijemske županije br. 23/20).

Za Programa održavanja komunalne infrastrukture u 2020. (u daljnjem tekstu Program) ukupno je utrošeno **653.438,27 kn** , a planirano je 928.720,00 kn.

Izvršenje Programa održavanja komunalne infrastrukture u 2020. po izvorima prihoda:

|  |  |  |
| --- | --- | --- |
| IZVOR PRIHODA | PLANIRANO  (kn) | OSTVARENO  (kn) |
| komunalna naknada | 153.000,00 | 150.221,86 |
| višak prihoda od komunalne naknade iz prethodnih godina | 27.000,00 | 19.034,04 |
| naknada za korištenje grobnog mjesta | 30.000,00 | 21.389,20  ostaje neutrošeno 8.010,80 kn |
| naknada za izgradnju i obnovu grobnog mjesta | 6.000,00 | 4.300,00 |
| naknada za dodjelu grobnog mjesta | 3.200,00 | 2.000,00 |
| Dugogodišnji zakup poljoprivrednog zemljišta | 292.494,00 | 185.267,13 |
| Privremeno korištenje poljoprivrednog zemljišta | 33.256,00 | 33.256,00 |
| Višak prihoda od privremenog korištenja poljoprivrednog zemljišta iz prethodnih godina | 33.250,00 | 10.000,00 |
| Pomoći od HZZ-a | 93.300,00 | 91.373,27 |
| Opći prihodi i primici | 257.220,00 | 136.596,77 |
| **UKUPNO:** | **928.720,00** | **653.438,27** |

II.

Izvršenje Programa uključuje sljedeće aktivnosti:

**1. Za održavanje nerazvrstanih cesta** planirano je 208.500,00 kn, a utrošeno je 119.018,25 kni to za redovno i zimsko odrđžavanje nerazvrstanih cesta na području cijele općine i dio troškova za nasipanje poljskog puta (šljunkom I kamenom) prema Bililu.

Izvor: dugogodišnji zakup poljoprivrednog zemljišta 85.762,75 kn i privremenog zakupa 33.256,00 kn.

**2. Za održavanje groblja** planirano je 143.300,00 kn, a utrošeno je 32.440,70 kn i to za:

* održavanje staza i zelenih površina ( gorivo),
* materijal i usluge za tekuće i investicijsko održavanje građevinskih objekata (mrtvačnica)
* režijski troškovi,
* priključak na vodovodnu mrežu na pravoslavnom groblju Mikluševci
* ukrasna drvca

Izvor: naknada za izgradnju i obnovu spomenika 4.300,00 kn, naknada za dodjelu

grobnog mjesta 2.000,00 kn, naknada za korištenje grobnog mjesta 21.389,20 kn, opći

prihodi i primici 4.751,50 kn.

**3. Za** **održavanje javnih površina** na kojima nije dopušten promet motornim vozilima planirano je 72.000,00 kn a utrošeno je 39.009,38 kn i to za:

* održavanje i popravak pješačkih staza u naselju Tompojevci

Izvor: dugogodišnji zakup poljoprivrednog zemljišta 39.009,38 kn.

**4. Za** **održavanje javnih površina i čistoće javnih površina** planirano je 301.420,00 kn a utrošeno je 275.571,30 kn i to za:

* čišćenje javnih površina,
* košenje javnih površina,
* održavanje prijevoznih sredstava
* održavanje strojeva i kupovina novog stroja
* sadnice drveća
* troškovi programa javnih radova
* troškovi ugovora o djelu

Izvor: komunalna naknada 72.685,89 kn, opći prihodi i primici 91.139,35 kn, prihod od dugogodišnjeg zakupa poljoprivrednog zemljišta 1.338,75 pomoći (HZZ- za javne radove) 91.373,27 kn, višak komunalne naknade 19.034,04 kn.

**5. Za održavanje javne rasvjete** planirano je 95.000,00 kn, a utrošeno je 93.820,64 kn i to za:

* troškove javne rasvjete
* održavanje javne rasvjete

Izvor: komunalna naknada u iznosu od 77.535,97 kn i opći prihodi i primici 16.284,67 kn.

**6. Za deratizaciju i dezinsekciju** planirano je 76.500,00 kn, a utrošeno je 73.750,00 kn i to za:

* deratizacija
* dezinsekciju komaraca avionom

Izvor: opći prihodi i primici 4.593,75 kn, višak prihoda od privremenog zakupa 10.000,00 kn i od dugogodišnjeg zakupa 59.156,25 kn.

**7. Za veterinarsko-higijeničarske poslove** planirano je 32.000,00 kn, a utrošeno je 19.827,50 kn i to za:

* zbrinjavanje pasa lutalica

Izvor: opći prihodi i primici 19.827,50 kn.

III.

Izvješće o izvršenju Programa održavanja komunalne infrastrukture za 2020. g. objaviti će se u Službenom vjesniku“ Vukovarsko- srijemske županije.

KLASA: 363-01/19-01/14

URBROJ: 2196/07-03-21-3

Tompojevci, 01.03.2021. g.

Općinski načelnik

Zdravko Zvonarić